Document ID: /roh_data/filtered/fineweb-2-filterrobots_roh.jsonl.gz/71433

A Basilea ha la polizia chantunala retratg la lubientscha da demonstrar per duas manifestaziuns. Per raschuns da segirezza na pon ina demonstraziun pro-palestinaisa ed ina manifestaziun israeliana betg avair lieu, communitgescha la polizia chantunala da Basilea.
Sin basa da l'appel da la Hamas da far acziuns per sustegnair lur moviment, na sajan talas manifestaziuns betg pli pussaivlas. Oriundamain aveva la polizia anc lubì las duas manifestaziuns per il venderdi suentermezdi sin il Barfüsserplatz.